
Endeleg vedtaksrett i saka har: kommunestyret fyll inn det utvalet som skal fatte endeleg vedtak

Dokument i saka:


Vedlegg
	[bookmark: Vedlegg]1
	Søknad om kompensasjon for skade forårsaket av klorholdig vann levert til vårt yngelanlegg på Molandsmoen 3.pdf

	2
	Kvale Advokatfirma uttale kloring av drikkevann




Bakgrunn for saka:

[bookmark: Start]Telemarkrøye AS har sendt søknad til Fyresdal kommune om økonomisk kompensasjon etter at yngelen i anlegget deira på Molandsmoen døydde 21. februar i år. Selskapet meiner dødsfallet skuldast klorinnhald i vatnet levert frå Fyresdal kommune same dag.

I søknaden opplyser Telemarkrøye AS at over 300 000 yngel døydde, noko som førte til ein direkte kostnad på over 1,3 millionar kroner. Dei peikar òg på at dei langsiktige økonomiske konsekvensane for verksemda overstig dette beløpet vesentleg.

Vurdering:
Saka er vurdert ut frå strategi i Kommuneplanen sin samfunnsdel Fyresdal kommune 2023-2035; Fyresdal kommune skal nytte dei økonomiske ressursane til beste for fellesskapet.

I veke 8 mottok vass- og avløpsavdelinga prøveresultat som viste at ei vassprøve frå Fyresdal vassverk ikkje var tilfredsstillande. Det blei derfor raskt iverksett tiltak for å verne innbyggarane mot mogleg forureina drikkevatn.

Følgjande varsel blei sendt ut til alle brukarar av det kommunale drikkevatnet, inkludert dagleg leiar i Telemarkrøye AS:

«Grunna ikkje tilfredsstillande vassprøver frå Fyresdal vassverk, ber me om at alle tilknytta vassverket kokar drikkevatn og vatn til matlaging fram til ny melding kjem. Me beklagar dei ulempene dette måtte medføre.
Avdeling for tekniske tenester, Fyresdal kommune»

Varslinga blei i tillegg publisert på kommunen si nettside og Facebook-side.
Samtidig blei det sett i verk tiltak som gjennomspyling av leidningsnettet og lett kloring, for å sikre at ingen skulle bli sjuke av å bruke vatnet. Ny vassprøve blei teken frå same stad som den første og sendt direkte til analyse. Det tok nokre dagar å få svar, og då viste prøveresultatet at vatnet var trygt. Det er grunn til å tru at den første prøva blei kontaminert under sjølve prøvetakinga.

Konklusjon:

Det er alltid rom for forbetring når det gjeld informasjon til innbyggarar og næringsliv i situasjonar som kan påverke kvardagen deira. I dette tilfellet meiner kommunedirektøren at informasjonen blei formidla raskt og gjennom fleire kommunikasjonskanalar.

Telemarkrøye AS skriv i søknaden:
«Normal praksis har fram til no vore at vi blir varsla ved slike hendingar, slik at vi saman kan gjennomføre tiltak som minimerer eller eliminerer risikoen for uønskte hendingar. Dette blei ikkje gjort denne gongen.»
Kommunedirektøren kjenner ikkje til at det har vore ein etablert praksis å varsle enkelte verksemder direkte utover det generelle varslingssystemet som blei nytta. Det har heller ikkje vore inngått eigne avtalar om særskilt varsling.

Kommunedirektøren ønskjer eit godt samarbeid med alle bedrifter i kommunen, men kan ikkje sjå at kommunen kan lastast for fiskedøden hos Telemarkrøye AS. 
Tiltaka som blei sette i verk hadde som formål å sikre tryggleik for innbyggarane, noko som alltid må ha førsteprioritet.

Kommunedirektøren meiner at det er verksemda sitt ansvar å ha eigne tryggingstiltak og rutinar som kan motverke slike hendingar – til dømes i form av avtalar med kommunen.
Varslinga frå kommunen gjekk ut til alle abonnentar på lik linje. På bakgrunn av dette kan ikkje kommunen sjå at det ligg føre grunnlag for kompensasjon.
……..under her startar innstillinga, ikkje slett noko mellom start og slutt…….
[bookmark: Innstilling]Innstilling frå kommunedirektøren:

Fyresdal kommune avslår søknaden frå Telemarkrøye AS om økonomisk kompensasjon.

--- slutt på innstilling ---

[bookmark: _GoBack]
[bookmark: Utvalgsnavn][bookmark: MøteDato]Behandling i Formannskapet - 11.06.2025 
[bookmark: Behandling]Samrøystes i samsvar med innstillinga frå kommunedirektøren.


[bookmark: Utvalgsnavn2][bookmark: MøteDato2]Vedtak i Formannskapet - 11.06.2025
[bookmark: Vedtak]Fyresdal kommune avslår søknaden frå Telemarkrøye AS om økonomisk kompensasjon.


--- slutt på saksprotokoll ---

[bookmark: Utvalgsnavn_0][bookmark: MøteDato_0]Behandling i Kommunestyret - 19.06.2025 
[bookmark: Behandling_0]Kjell Sverre Thoresen og Asbjørn Libjå var ugilde i saka og deltok ikkje i handsaminga. Det var ikkje kalla inn vara.
 
Framlegg frå Robert Libjå (Senterpartiet):
Fyresdal Kommune står ikke ansvarlig for denne hendelsen. Det er allikevel veldig uheldig for en så viktig bedrift at slike hendelser skjer. Og det må tas lærdom av det og innføres rutiner om varsling av sensitive bedrifter ved kloring av drikkevann. Kommunen ønsker allikevel å gi en kompensasjon i form av fri husleie i 12mnd. For å avhjelpe situasjonen og synliggjøre at Telemarksrøye er en viktig bedrift for kommunen.
 
	Forslag frå R. Libjå (FSP) (4/ 13)
	Vedtaket i formannskapet: (9/ 13)

	Fyresdal Senterparti (4/5)
· Tone Susanne Kvasjord
· Robert Libjå
· Helge Kiland
· Arne Dag Lassemo
	Fyresdal Arbeiderparti (8/8)
· Erik Skjervagen
· Gunn Marit Aslestad
· Tore Metveit
· Rita Tuften Metveit
· Ingunn Lauvrak
· Nils Vidar Pettersen
· Elise Lauvrak
· Knut Lofthus
Fyresdal Senterparti (1/5)
· Janne Lunden Teksle




[bookmark: Utvalgsnavn2_0][bookmark: MøteDato2_0]Vedtak i Kommunestyret - 19.06.2025
[bookmark: Vedtak_0]Fyresdal kommune avslår søknaden frå Telemarkrøye AS om økonomisk kompensasjon.


--- slutt på saksprotokoll ---

